11. ΒΑΣΙΛΙΚΟΝ ΔΙΑΤΑΓΜΑ της 9/11 Μαρτ. 1949 Περί προσαρμογής των Ισολογισμών των Εταιρειών με κεφάλαιον εις ξένον νόμισμα  Έχοντες υπ' όψιν το από 10 Μαΐου 1946 Ν.Δ/μα "περί καταρτίσεως των ισολογισμών των ανωνύμων εταιρειών", προτάσει των Υπουργών του Συντονισμού, των Οικονομικών και της Εθνικής Οικονομίας, μετά γνώμην του Συμβουλίου Επικρατείας, απεφασίσαμεν και διατάσσομεν: Άρθρον 1 "Αι Ανώνυμοι Εταιρείαι, αίτινες δι' αποφάσεως της Γενικής Συνελεύσεως των μετόχων ήθελον μέχρι της 31 Δεκ. 1949 μετατρέψει εις δραχμάς το εις ξένον νόμισμα μετοχικόν κεφάλαιόν των υποχρεούνται να ενεργήσωσι προσαρμογήν του Ισολογισμού των της χρήσεως 1947". Το άρθρ. 1 αντικατεστάθη ως άνω διά του άρθρου μόνου του από 28 Σεπτ./6 Οκτ. 1949 Β.Δ/τος "περί προσαρμογής των ισολογισμών των Εταιρειών με κεφάλαιον εις ξένον νόμισμα". Βλ. και άρθρ. 1 Β.Δ. 20/27 Μαΐου 1953, (κατωτ. αριθ. 12). Άρθρον 2. 1.Προκειμένου περί των παγίων περιουσιακών στοιχείων των εν άρθρω 1 εταιρειών ως αξία αυτών εις δραχμάς κατά τον Δεκέμβριον 1940 λογίζεται το ποσόν το προκύπτον εκ του πολλαπλασιασμού του ποσού του ξένου νομίσματος, με τον οποίον εμφανίζονται εις τον ισολογισμόν του τέλους της χρήσεως 1947, επί των εις δραχμάς τιμών του ξένου νομίσματος κατά την 31 Δεκεμβρίου 1940. 2.Δια τας μέχρι και της εταιρικής χρήσεως 1944 αποσβέσεις των παγίων στοιχείων εφαρμόζονται αναλόγως αι διατάξεις του άρθρου 6 του από 6/9/46 Β.Δ/τος "περί προσαρμογής των ισολογισμών των Ανωνύμων Εταιρειών". Δια τας εταιρικάς χρήσεις 1945 έως και 1947 τα ποσοστά ετησίως αποσβέσεων δεν δύνανται να είναι μικρότερα των υπό του αυτού άρθρου 6 οριζομένω δια την εταιρικήν χρήσιν 1944. 3.Αι διατάξεις της προηγουμένης παραγράφου 1 εφαρμόζονται αναλόγως δια τα εμπορεύσιμα στοιχεία τα υφιστάμενα κατά την έναρξιν και λήξιν της εταιρικής χρήσεως 1947, και β)δια τα κατά την έναρξιν της χρήσεως 1947 υφιστάμενα μετοχικόν Κεφάλαιον και τακτικά, έκτακτα και λοιπά πάσης φύσεως αποθεματικά των εν άρθρω 1 αναφερομένων εταιρειών. Άρθρον 3 1.Προκειμένου περί των υφισταμένων κατά την λήξιν της εταιρικής χρήσεως 1947 των εν άρθρω 1 εταιρειών: α)ξένου νομίσματος ή συναλλάγματος, β)υποχρεώσεων και απαιτήσεων εις ξένον νόμισμα ή συνάλλαγμα, γ)μετοχών εις δραχμάς και μετοχών και ομολογιών εις ξένον νόμισμα, δ)μετρητών εις δραχμάς, ομολογιών εις δραχμάς και απαιτήσεων και υποχρεώσεων εις δραχμάς ως και προκειμένου περί όλων των λοιπών περιπτώσεων εφαρμόζονται αναλόγως αι διατάξεις των άρθρων 1 έως 11, 13 και 14 του από 7/7/1948 Β. Δ/τος "περί νέας προσαρμογής των ισολογισμών". 2.Δια την προσαρμογήν της απογραφής ενάρξεως της εταιρικής χρήσεως 1948 των εν άρθρω 1 εταιρειών εφαρμόζονται αναλόγως αι διατάξεις του άρθρου 12 του από 7/7/1948 Β.Δ/τος "περί νέας προσαρμογής των ισολογισμών". Άρθρον 4 Εις τους επί των Οικονομικών και επί της Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Β.Διατάγματος. (Αντί της σελ. 49) Σελ. 49(α) Ισολογισμοί Ανωνύμων Εταιρειών 12.Α.γ.11 